Skambju awtomatizzat ta' data fir-rigward ta' data dattiloskopika fir-Renju Unit * Kumitat għal-Libertajiet Ċivili, il-Ġustizzja u l-Intern Riżoluzzjoni leġiżlattiva tal-Parlament Ewropew tat-13 ta' Mejju 2020 dwar l-abbozz ta' deċiżjoni ta' implimentazzjoni tal-Kunsill dwar il-varar fir-Renju Unit ta' skambju awtomatizzat ta' data fir-rigward ta' data dattiloskopika (14247/2019 – C9-0198/2019 – 2019/0819(CNS)) (Konsultazzjoni) Il-Parlament Ewropew, – wara li kkunsidra l-abbozz tal-Kunsill (14247/2019), – wara li kkunsidra l-Artikolu 39(1) tat-Trattat dwar l-Unjoni Ewropea, kif emendat mit-Trattat ta' Amsterdam, u l-Artikolu 9 tal-Protokoll Nru 36 dwar id-dispożizzjonijiet transitorji, skont liema artikoli ġie kkonsultat mill-Kunsill (C9-0198/2019), – wara li kkunsidra d-Deċiżjoni tal-Kunsill 2008/615/ĠAI tat-23 ta' Ġunju 2008 dwar it-titjib tal-kooperazzjoni transkonfinali, b'mod partikolari fil-ġlieda kontra t-terroriżmu u l-kriminalità transkonfinali, u b'mod partikolari l-Artikolu 33 tagħha, – wara li kkunsidra l-Artikolu 82 tar-Regoli ta' Proċedura tiegħu, – wara li kkunsidra r-rapport tal-Kumitat għal-Libertajiet Ċivili, il-Ġustizzja u l-Intern (A9-0100/2020), Jiċħad l-abbozz tal-Kunsill; Jagħti istruzzjonijiet lill-President tiegħu biex jgħaddi l-pożizzjoni tal-Parlament lill-Kunsill u lill-Kummissjoni kif ukoll lill-parlamenti nazzjonali.
Extracted from TA-9-2020-0068_MT.docx